CELEX: 22019D0031
Language: sk
Date: 2018-12-17 00:00:00
Title: Rozhodnutie Výboru veľvyslancov AKT – EÚ č. 4/2018 zo 17. decembra 2018, ktorým sa riaditeľovi Centra pre rozvoj podnikania (CDE) udeľuje absolutórium za plnenie rozpočtov centra v rozpočtových rokoch 2013 – 2016 [2019/31]

10.1.2019   
               
               
                  SK
               
               
                  Úradný vestník Európskej únie
               
               
                  L 8/35
               
            
         ROZHODNUTIE VÝBORU VEĽVYSLANCOV AKT – EÚ č. 4/2018
         zo 17. decembra 2018,
         ktorým sa riaditeľovi Centra pre rozvoj podnikania (CDE) udeľuje absolutórium za plnenie rozpočtov centra v rozpočtových rokoch 2013 – 2016 [2019/31]
         VÝBOR VEĽVYSLANCOV AKT – EÚ,
         so zreteľom na rozhodnutie Výboru veľvyslancov AKT – ES č. 5/2004 (1), najmä na jeho článok 27 ods. 5 druhý pododsek,
         so zreteľom na rozhodnutie Výboru veľvyslancov AKT – EÚ č. 1/2016 (2), najmä na jeho článok 1 ods. 2,
         so zreteľom na rozhodnutie Výboru veľvyslancov AKT – EÚ č. 3/2016 (3), najmä na jeho článok 3 ods. 3,
         keďže:
         
                     (1)
                  
                  
                     V súlade s článkom 3 rozhodnutia Výboru veľvyslancov AKT – EÚ č. 3/2016 sa od 1. januára 2017 právna subjektivita CDE zachováva výhradne na účely likvidácie CDE. Počas pasívnej fázy sa úlohy výkonnej rady CDE majú obmedzovať na schválenie správy o uzatvorení, schválenie účtovnej závierky týkajúcej sa fázy uzatvorenia a predloženie návrhu na udelenie absolutória Výboru veľvyslancov AKT – EÚ, aby o ňom rozhodol. Výkonná rada CDE by prestala existovať k dátumu rozhodnutia Výboru veľvyslancov AKT – EÚ o návrhu na udelenie absolutória.
                  
               
                     (2)
                  
                  
                     Predseda výkonnej rady CDE predložil prostredníctvom listu z 13. novembra 2018 Výboru veľvyslancov AKT – EÚ návrh na udelenie absolutória, ku ktorému je pripojená účtovná závierka a audítorské stanovisko bez výhrad vzťahujúce sa na finančné roky 2013 – 2016.
                  
               
                     (3)
                  
                  
                     Príjmy centra v rozpočtových rokoch 2013 – 2016 pozostávali najmä z príspevkov z Európskeho rozvojového fondu a dosiahli sumu 31 938 501,02 EUR.
                  
               
                     (4)
                  
                  
                     Riaditeľ plnil rozpočet centra počas rozpočtových rokov 2013 – 2016 celkovo tak, že by sa mu na základe účtovných závierok a štatutárnych audítorských správ Centra pre rozvoj podnikania za roky 2013 – 2016 malo udeliť za plnenie týchto rozpočtov absolutórium,
                  
               ROZHODOL TAKTO:
         
            Jediný článok
            Výbor veľvyslancov AKT – EÚ na základe správ audítorov za roky 2013 – 2016, súvah a výkazov príjmov a výdavkov za príslušné rozpočtové roky týmto udeľuje riaditeľovi Centra pre rozvoj podnikania absolutórium za plnenie rozpočtov centra v rozpočtových rokoch 2013 – 2016.
         
         
            V Bruseli 17. decembra 2018
            
               
                  Za Výbor veľvyslancov AKT – EÚ
               
               
                  predseda
               
               N. MARSCHIK
            
         
         
            (1)  Ú. v. EÚ L 70, 9.3.2006, s. 52.
         
            (2)  Ú. v. EÚ L 72, 17.3.2016, s. 59.
         
            (3)  Ú. v. EÚ L 192, 16.7.2016, s. 77.